Memòria 2011 Associació Hàbitats by Associació Hàbitats - Issuu\nmemĂ˛ria 2011 conĂ¨ixer, conservar, compartir\n© Memòria 2011 Associació Hàbitats Av. Mistral, 36 – Esc. Esq. – Pral. 2a 08015 Barcelona · Tel. 934213216 info@associaciohabitats.cat www.associaciohabitats.cat Textos Associació Hàbitats Fotografies Associació Hàbitats i voluntariat del Projecte Rius realitzades durant l’any 2011\níndex Associació Hàbitats Missió ...................................................................................... 4 Objectius ................................................................................. 5\nEstructura i organització............................................................ 6\nHàbitats Educació .................................................................... 8\nInspecció de rius....................................................................... 9\nJornades de Custòdia Fluvial i Participació Social ....................... 12\nEcoeducació............................................................................. 13 Reptes ..................................................................................... 13 Conservar\nAdopció de rius ........................................................................ 14\nFem dissabte! ........................................................................... 16\nPlanta’t! ................................................................................... 16\nConcurs Esquitxos .................................................................... 17\nReptes ..................................................................................... 17 Compartir\nHàbitats Empreses .................................................................... 18\nAjuntaments Projecte Rius.......................................................... 19\nEscoles compromeses amb els rius ............................................ 20\nVoluntariat en família ............................................................... 20\nReptes ..................................................................................... 21 Presència ................................................................................................ 22 2012\nComptes\t................................................................................................ 24 Agraïments.............................................................................................. 25\nassociació hàbitats Missió Associació Hàbitats és una entitat sense afany de lucre creada l’any 1997 amb l’objectiu de fomentar l’apropament de les persones a l’entorn natural, emprant eines com l’educació ambiental, el voluntariat i la participació social. Totes les iniciatives impulsades per l’entitat incorporen aquests valors i es tradueixen en la premissa: conèixer, conservar i compartir.\nL’entitat aposta per donar a conèixer les característiques i funcionament dels ecosistemes, transmetent la importància de la biodiversitat i el seu equilibri. Per aquest motiu, s’empra l’educació ambiental com a conjunt d’estratègies i eines que permeten analitzar el medi natural des d’una perspectiva holística, posant èmfasi en la reflexió sobre la relació entre éssers humans i natura.\nLes iniciatives que desenvolupa l’entitat tenen un impacte directe en la millora sobre el territori. Per garantir l’èxit dels projectes es compta amb la col·laboració del voluntariat, que pot participar de manera esporàdica o bé engegant projectes de custòdia del territori que refermen el compromís amb el medi i medi natural i posen en valor el patrimoni sociocultural associat.\nAssociació Hàbitats té per objectiu sensibilitzar i mobilitzar el conjunt de la població per a la presa de consciència sobre la importància del medi natural i al seu inherent patrimoni cultural, així com fomentar actituds cíviques i responsables vers el medi. Les iniciatives de l’entitat fomenten la participació social del màxim d’agents possibles, aglutinant així diferents col·lectius com la comunitat educativa, els ajuntaments i altres organismes públics, les empreses, les famílies i, en definitiva, totes les persones.\nFigura 1. Eixos i eines emprades per Associació Hàbitats per la consecució dels objectius de l’entitat.\nObjectius Treballar per la protecció i millora de la qualitat de l’entorn natural i cultural a través de projectes demostratius implicant les organitzacions vinculades a la conservació del patrimoni natural i cultural, a les institucions públiques i privades, als voluntaris i a la societat en general. Conscienciar la societat a través de l’educació ambiental de la importància d’adoptar actituds encaminades a millorar la qualitat dels hàbitats, fomentant la participació ciutadana. Apropar la ciutadania a través de l’educació ambiental a l’entorn natural, desenvolupant actuacions i projectes participatius per a la conservació d’espais d’interès natural i cultural, així com de la fauna i flora. Estimular i potenciar el voluntariat ambiental en les tasques de conservació i protecció de l’entorn natural i cultural. Integrar i coordinar la societat en les tasques de conservació, protecció i millora de l’entorn natural potenciant el treball en xarxa.\nEl CEIP Castell de Farners fa la inspecció d’un tram del riu Tordera a Santa Coloma de Farners dins del Projecte Rius. Aquesta iniciativa desenvolupa els objectius d’Associació Hàbitats centrant-se en els ecosistemes fluvials.\nEstructura i organització SOCIS I SÒCIES\nEl principal espai decisori de l’entitat és l’Assemblea General de Socis i Sòcies. Es reuneix com a mínim un cop l’any i els integrants revisen i orienten la gestió de l’entitat, col·laboren en establir les línies de treball, així com poden presentar candidatura als càrrecs de la Junta Directiva.\nLa Junta Directiva és l’òrgan de govern que s’encarrega de gestionar, dinamitzar i representar a l’entitat, així com de garantir que totes les actuacions es desenvolupin de manera coherent amb la missió i valors amb els que es van constituir l’entitat. Es reuneix periòdicament diversos cops a l’any.\nL’Assemblea General de l’any 2011, realitzada el 12 de març a la seu de la Casa de l’Aigua a Tortosa.\nMembres de la Junta l’any 2011: David Tapias Baqué, president Olga Alcaide Ardenaz, secretària Sílvia Gili Olmeda, tresorera Alfred Bellès Mitjans, vocal Carles Crespo Mera, vocal Pol Guardis Bedmar, vocal Núria Morral Nadal, vocal Eulàlia Serrano Alcaraz, vocal\nReunió de la Junta Directiva i l’equip tècnic el 16 de desembre de 2011 a la seu d’Associació Hàbitats.\nPer tal d’executar les decisions preses, implementar projectes i dinamitzar l’entitat existeix l’equip tècnic que s’estructura en quatre àrees de treball: Àrea de coordinació: té la missió d’orientar les actuacions de l’entitat, dissenyar les línies estratègiques que permetin assolir els objectius establerts i interlocutar amb les institucions públiques i privades. Àrea de voluntariat i educació ambiental: fa referència a l’acompanyament i formació dels voluntaris i voluntàries, així com al disseny dels materials i continguts didàctics, el desenvolupament de les activitats de sensibilització i dels projectes de l’entitat.\nEls voluntaris i voluntàries, conjuntament amb els socis i sòcies, són l’ànima d’Associació Hàbitats. Gràcies a la seva tasca l’entitat desenvolupa els seus principals projectes. Periòdicament s’organitzen trobades territorials de voluntariat. Aquests espais serveixen per intercanviar experiències, aportar idees i albirar nous horitzons, alhora que es referma el marcat caràcter social i participatiu de l’entitat.\n147 socis i sòcies 8 membres a la Junta Directiva 4 professionals a l’equip tècnic més de 1000 voluntaris actius\nAssociació Hàbitats és membre de les següents xarxes:\nÀrea d’economia: engloba les tasques d’administració, la confecció de pressupostos, la captació de fons i la gestió de subvencions, així com l’atenció a socis i sòcies. Àrea de comunicació: comprèn el disseny de la imatge gràfica i corporativa de l’entitat, l’execució d’estratègies de difusió i el manteniment de les eines comunicatives.\nconèixer Conèixer el medi que ens envolta és el primer pas per prendre consciència de la seva importància. L’educació ambiental és una eina que permet reflexionar sobre el paper de l’ésser humà en l’entorn des d’una perspectiva holística. L’objectiu d’aquesta reflexió és afavorir actituds de responsabilitat i compromís vers el medi natural i el seu inherent patrimoni sociocultural, impulsant una ciutadania activa i creativa davant la conservació del territori.\nHàbitats Educació Hàbitats Educació estableix l’estratègia educativa d’Assocació Hàbitats. Fruit d’una acurada reflexió pedagògica, l’any 2011 s’aprova el Projecte Educatiu d’Assocaició Hàbitats que defineix una metodològica pròpia amb les següents característiques: Participativa: les persones implicades són les protagonistes de l’activitat. Pràctica i significativa: els continguts estan contextualitzats en l’experiència de la persona, vinculant en tot moment teoria i pràctica. Adaptada al medi: les activitats incorporen una anàlisi prèvia de les persones que hi participen i del medi on es desenvolupa. Atenta a les visions dels i de les participants: la construcció del coneixement pren com a punt de partida les idees, sensacions, opinions i sentiments previs de les persones respecte al tema que es tracti. Interdisciplinar: les activitats educatives tenen en compte coneixements de les ciències socials i naturals. Propera al medi: el contacte directe amb el medi ambient permet despertar l’interès i la motivació de les persones respecte el seu entorn. Col·laborativa: el treball en equip enriqueix l’experiència, tot compartint visions i coneixements. Reflexiva: cada activitat genera noves inquietuds sobre la realitat, els comportaments, els sistemes de valors i les actituds, tot fomentant la reflexió personal. Innovadora: la forma d’aprendre i de vincular-se a l’entorn de cada persona és diferent i, en conseqüència, l’activitat explora diferents tipus de tècniques. Motivadora: l’activitat fomenta la creativitat, tot potenciant el desenvolupament de capacitats i interessos.\nInspecció de rius La inspecció de rius és una activitat que s’emmarca dins Projecte Rius, iniciativa engegada l’any 1997 amb l’objectiu principal d’estimular la participació activa de la ciutadania en la conservació i millora dels ecosistemes fluvials. La inspecció de rius és la tasca principal que realitzen els grups de voluntaris en les diferents conques hidrogràfiques del país. La seva missió consisteix en analitzar l’estat de salut dels trams de rius que han escollit emprant una metodologia científica especifica en la que es contemplen diferents paràmetres físics, químics i biològics. Projecte Rius proporciona als voluntaris i voluntàries els materials necessaris per a l’anàlisi, a més d’oferir-los atenció i assessorament permanent. Amb els resultats obtinguts per cada grup de voluntaris es confecciona l’Informe RiusCat sobre l’estat de salut dels rius catalans, presentat en roda de premsa a l’Institut d’Estudis Catalans.\nAspectes analitzats durant el treball de camp Anàlisi hidromorfològic Cabal, qualitat de l’hàbitat, qualitat del bosc de ribera i alteracions Un membre del grup Pipistrellus pren mesures per determinar el cabal del riu Onyar a Riudellots de la Selva durant una sortida formativa.\nAnàlisi fisicoquímic Temperatura, propietats organolèptiques, pH, nitrats i oxigen El CEIP Lliurona, acompanyats per Romero Roig i Maria López, analitzen l’oxigen dissolt d’un tram del riu Muga a Lliurona.\nAnàlisi biològic Índex de macroinvertebrats i biodiverstat Alumnes del Col·legi Sagrat Cor de Torelló realitzen el mostreig de macroinvertebrats a un tram del riu Ges.\nGrups de voluntaris del Projecte Rius\nCasal de la Dona de Súria Grup d’inspecció des de 2000 al riu Cardener\nInstitut Antoni Tarroja Grup d’inspecció des de 2008 al riu Ondara\nEsplai Obert de Castellar del Vallès Grup d’inspecció des de 2010 al riu Ripoll\nVoluntaris Forestals de La Pobla Grup d’inspecció des de 2005 al riu Francolí Daniel Macià i família Grup d’inspecció des de 2001 al riu Anoia Figura 2 (pàgs. 10 i 11). Distribució territorial dels grups d’inspecció\nAssociació Martinet Grup d’adopció des de 2005 a la riera de Martinet\nEls grups de voluntaris i voluntàries del Projecte Rius es distribueixen al llarg i ample de les principals conques hidrogràfiques de Catalunya. Es compta amb més d’un miler de persones que dos cops l’any, a la primavera i a la tardor, s’apropen al tram de riu que han escollit per tal d’avaluar-ne l’estat en què es troba. Posteriorment, el tractament estadístic del conjunt de dades recollides ens ofereix una fotografia dels ecosistemes fluvials. El grups tenen un origen molt heterogeni. Poden estar conformats per grups de particulars (famílies, grups d’amistats) o ser algun tipus d’organització (associacions, administracions, empreses...) 1% 3% 3%\nComunitat educativa Particulars\n6% 45% 12%\nEntitats ambientals Altres entitats Administració pública\nERM Foundation Grup d’inspecció des de 2011 a la riera de Gualba\nFigura 3. Distribució dels grups d’inspecció per tipologia\nInforme RiusCat 2011 L’Informe RiusCat ha posat de manifest que al voltant del 75% dels ecosistemes fluvials presenten un hàbitat amb alteracions. Una de les problemàtiques més persistents és la degradació del bosc de ribera, degut principalment a causes antròpiques com l’ocupació de les riberes per usos agraris, industrials o urbans. Una altra de les problemàtiques observades és la creixent presència d’espècies invasores, tant animals com vegetals, que avancen en detriment de les espècies autòctones, sovint vulnerables a aquests estralls. La presència de deixalles als cursos fluvials no disminueix al llarg dels anys, si bé cada cop és menys habitual trobar grans deixalles com electrodomèstics o material industrial, és molt comuna la presència de residus generats pel consum domèstic, com per exemple envasos de plàstic. En termes generals, enguany es reflecteix un estancament en la qualitat dels espais fluvials i hi ha el perill d’un empitjorament fruit de la davallada en les inversions públiques que tenen per objectiu assolir el bon estat ecològic de les masses fluvials abans de 2015, segons estableix la Directiva Europea Marc de l’Aigua.\nJornades de custòdia fluvial i participació social La segona edició de les Jornades de custòdia i participació social ha tractat sobre estratègies de recuperació del bosc de ribera. Associació Hàbitats ha dedicat els últims anys a treballar per la gestió i la recuperació d’aquests importants ecosistemes, en constatar que mentre la qualitat de les aigües dels nostres rius ha millorat en els últims anys, els hàbitats fluvials i el bosc de ribera presenten una recuperació molt més lenta.\nLa recuperació del bosc de ribera és clau en la millora de l’estat ecològic dels ecosistemes fluvials\nLes jornades constitueixen una important formació pels voluntaris i voluntàries, així com per les entitats conservacionistes o de custòdia del territori, els estudiants i professionals que treballen o estan interessats en projectes de custòdia fluvial basats en processos participatius. La jornada s’inicià amb una conferència sobre les espècies invasores als boscos de ribera. Seguidament, tingué lloc una taula rodona on les entitats participants donaren a conèixer diferents projectes participatius de millora i recuperació d’espais fluvials. A la tarda es realitzà una sessió pràctica al riu Tenes, centrada en la identificació d’espècies i el seu tractament.\nPresentació d’un cas de gestió fluvial amb participació de voluntariat.\nVisita pràctica per analitzar l’estat i les possibles actuacions a realitzar en una zona de bosc de ribera al riu Tenes.\nEcoEducació El 2011 s’ha dut a terme la campanya EcoEducació, un programa d’activitats adreçades al públic familiar, infants, joves i adults, que vol sensibilitzar entorn la importància de conservar el medi natural, tot fomentat la cooperació, el treball en equip i la creativitat a l’hora d’adquirir actituds de responsabilitat i compromís vers el medi. Des de la construcció de menjadores per ocells amb materials reciclats, fins a la realització d’itineraris naturalistes, passant per l’estudi al laboratori d’organismes macroinvertabrats, aquest projecte contribueix a assolir els objectius de l’Agenda 21, que il·lustra com petites accions locals comporten grans avenços a escala global.\nDescoberta de la riera de Corbera organitzada per l’Ajuntament de Cobera de Llobregat la tardor de 2011 dins de la campanya EcoEducació.\nReptes L’educació ambiental és una branca de l’educació molt recent. La reflexió teòrica sobre la disciplina és escassa però això no és motiu per no pensar sobre la feina que realitzem. El Projecte Educatiu és encara un document poc habitual entre les entitats ambientals de Catalunya i ha sigut un important pas endavant per Associació Hàbitats. Ara cal continuar desenvolupantlo i donant-lo a conèixer per tal que tot el tercer sector ambiental continuï avançant en la seva tasca pedoagògica. L’èxit assolit pel Projecte Rius planteja constants reptes per tal de respondre a les demandes de més d’un miler de voluntaris i voluntàries a tot el país. L’evolució de la metodologia d’inspecció és un aspecte a continuar desenvolupant en el futur per tal de mantenir la motivació dels grups i millorar el rigor del treball de camp. A més, el programa educatiu de l’entitat ha de continuar creixent per tal d’oferir activitats innovadores i adreçades al màxim de públics possibles, des dels voluntaris propis a altres amb els que encara no es treballa per tal d’ampliar la sensibilitat envers el medi de tota la societat.\nconservar Conservar els espais naturals i el patrimoni sociocultural és fer una aposta ferma pel territori. Associació Hàbitats promou que les iniciatives de millora dels ecosistemes siguin engegades pel voluntariat ambiental, de tal manera que el compromís amb el medi neix des de la mateixa societat. Es tracta d’un mecanisme on els protagonistes principals són les persones que decideixen actuar per protegir i millorar el seu entorn més proper, una fórmula d’empoderament que promou un canvi basat en el compromís vers el medi.\nAdopció de rius L’adopció de rius és una estratègia de custòdia del territori original d’Associació Hàbitats. Aquesta fórmula de gestió i millora dels ecosistemes fluvials es caracteritza perquè neix de la demanda del grups de voluntaris que analitzen l’estat de salut d’un tram de rius i volen participar de la gestió correcta. Davant aquest interès, Associació Hàbitats es reuneix amb el grup i valora la viabilitat del projecte o accions proposades. Si el resultat és favorable es convida al grup a passar a l’estadi d’adopció, mitjançant el qual el grup i l’entitat es comprometen a engegar accions de custòdia fluvial: neteja de lleres, disseny i senyalització d’itineraris, recuperació del bosc de ribera, disseny de material divulgatiu... Associació Hàbitats proporciona acompanyament i suport tècnic per dur a termes aquestes iniciatives de millora ambiental i s’encarrega de presentar les propostes als ajuntaments i altres organismes implicats en la gestió de l’aigua i del territori per tal de comptar amb la seva col·laboració, tot vinculant el màxim d’agents en la custòdia del medi. D’altra banda, l’entitat realitza el seguiment dels projectes d’adopció durant la seva implementació i, un cop finalitzades les actuacions previstes, dóna suport a les accions de manteniment. En aquest sentit, ofereix assessorament tècnic i administratiu de manera continuada. La tasca duta a terme per Associació Hàbitats ha estat reconeguda per la Generalitat de Catalunya per la innovació i excel·lència dels projectes d’adopció en el marc del Programa de custòdia de l’entorn fluvial des de l’any 2007 fins al 2010.\nReconeixement de la Generalitat de Catalunya per la innovació i excel·lència dels projectes de custòdia de l’entorn fluvial des de l’any 2007 fins al 2010\nLes pluges de novembre a Aiguafreda van afectar greument el pont de la riera de Martinet. La tasca de seguiment del grup d’adopció local, l’Associació Martinet, va afavorir que el Parc Natural del Montseny arrangés el pont en poques setmanes.\nProjectes desenvolupats l’any 2011 El riu Congost al pas per les Franqueses del Vallès Durant 2011 s’ha realitzat una primera aproximació al riu Congost al pas per Les Franqueses del Vallès. El projecte ha sorgit arran de la col·laboració del Consorci de la Conca del Besòs i l’Ajuntament de Les Franqueses i s’ha plantejat com una segona fase del condicionament del riu Congost realitzada per altres agents en anys anteriors en trams confrontats. Fins ara, s’ha elaborat l’estudi tècnic de la zona escollida, s’està realitzant recerca de finançament específic i s’estudia emprendre accions de dinamització i participació social en el cas que el projecte prosperi.\nRiu Congost a Les Franqueses del Vallès\nEl riu Tenes al pas per Riells del Fai Es tracta d’un projecte d’adopció d’un tram del Tenes a l’alçada de l’antiga central hidroelèctrica de Riells del Fai i restauració d’aquest immoble per convertir-lo en un centre d’educació ambiental i interpretació naturalista. El projecte veu la llum l’any 2009 amb la signatura del conveni de custòdia amb el propietari dels terrenys. Durant 2011 s’han dut a terme actuacions de sanejament de l’edifici, retirada d’elements perillosos, desbrossada del terreny i senyalització. Actualment, se cerca finançament per executar les següents etapes del projecte. El projecte rep el suport de l’Ajuntament de Bigues i Riells i dels voluntaris del Projecte Rius al municipi.\nDesbrossada del terreny adjancent a la Central Hidroelèctrica de Riells del Fai\nSeguiment d’altres adopcions Abrera: manteniment de les actuacions al torrent Gran, neteja de deixalles de les riberes i xerrada de difusió del Projecte Rius. Aiguafreda: s’estan ultimant els continguts d’uns plafons informatius per a la riera de Martinet. S’ha col·laborat en les tasques de manteniment de les franges contra incendis a Seva, es fa el seguiment de l’estat ecològic i la neteja de deixalles de les riberes. Amer: manteniment i difusió del camí “voramera” a la riera d’Amer, control de l’estat de salut de l’ecosistema i neteja de les riberes. Avinyó: manteniment del camí i les passeres realitzades, seguiment de l’estat ecològic, neteja de deixalles de les riberes i difusió del projecte. Collserola: neteja de deixalles de les riberes, difusió del projecte i formació dels voluntaris del Parc Natural de Collserola. L’any 2011 el Procés Participatiu de la riera de Vallvidriera va rebre un premi Sant Jordi de l’Institut d’Estudis Catalans.\nPremi Sant Jordi 2011 per al procés participatiu i de restauració de la riera de Vallvidriera.\nFem dissabte! La jornada de neteja de rius, anomenada Fem Dissabte!, és una activitat de conscienciació sobre l’estat de conservació dels rius i el seu entorn. L’objectiu és donar a conèixer la situació en què es troben aquests ecosistemes a Catalunya, fomentar la reflexió i proposar accions de millora. Fem Dissabte! es realitza de manera simultània i coordinada a diferents rius i rieres de Catalunya i consisteix en retirar les deixalles i residus que s’acumulen a les riberes i zones pròximes als rius. La jornada té un marcat caire participatiu i educatiu, donat que fomenta la conscienciació ciutadana respecte a la necessitat de conservar els entorns fluvials. L’any 2011 l’activitat s’ha celebrat a 26 municipis de les diverses conques hidrogràfiques del territori: Abrera, Aiguafreda, Altafulla, Ametlla del Vallès,Barberà del Vallès, Bigues i Riells, Calders, Castellbisbal, Collserola, Cornellà de Llobregat, Navàs, Olot, Sabadell, Salt, Sant Andreu de la Barca, Sant Antoni de Vilamajor, Sant Joan Despí, Santa Coloma de Farners, Santa Maria de Palautordera, Santa Perpètua de la Mogoda, Tarragona, Torelló, Tortosa, Sant Martí de Llémena i Montornès del Vallès.\nFem dissabte! a Sant Andreu de la Barca\nEs calcula que hi varen participar més de 1.000 persones i es va comptar amb la col·laboració dels ajuntaments i de les entitats locals. L’esforç de tots els participants es va traduir en la recollida de 15 tones de deixalles. El nombre rècord de participants de la cinquena edició d’aquesta activitat posa de manifest que cada cop són més les persones que s’estimen els nostres rius, així com a nivell municipal hi ha un compromís més actiu amb el medi. Cada cop són mes els pobles i ciutats que treballen per recuperar la biodiversitat, bellesa i dignitat del seu entorn natural.\nPlanta’t! Planta’t és una jornada d’educació ambiental centrada en la identificació d’espècies vegetals invasores i la plantació d’espècies autòctones. La jornada pretén sensibilitzar entorn les problemàtiques que pateixen els ecosistemes fluvials, marcada per un fort caràcter lúdic i participatiu, vol posar de relleu la importància de conservar l’entorn fluvial. Coincidint amb l’Any Internacional dels Boscos, Planta’t s’ha celebrat a 4 municipis de la conca de l’Ebre: Tortosa, Tàrrega, Lleida i Ratera-Plans de Sió, per tal de mobilitzar al voluntariat d’aquests territoris i establir vincles de col·laboració amb els ajuntaments i els consells comarcals participants. La jornada ha servit per prendre consciència de l’estat de degradació d’alguns trams dels boscos de ribera catalans, donar a conèixer les principals problemàtiques que pateixen i col·laborar en la seva recuperació.\nPlanta’t al riu Ebre al pas per Tortosa.\nConcurs de fotografia Esquitxos El 2011 ha tingut lloc la cinquena edició del concurs de fotografia Esquitxos. Es tracta d’un certamen obert al conjunt de la població amb l’objectiu de despertar l’interès general pels espais naturals i oferir-ne una visió calidoscòpica, tot afavorint la creativitat. Per celebrar l’Any Internacional dels Boscos el tema escollit ha estat “Riberes plenes de vida”, premiant les instantànies relacionades amb la conservació del bosc de ribera, la vida que acullen les riberes dels rius i rieres o que reflecteixin el patrimoni natural i cultural que aquest espais representen. El concurs ha gaudit de gran èxit tant pel que fa a la participació com a la qualitat de les fotografies presentades. Aquesta iniciativa vol posar de relleu la necessitat d’actuar de manera activa i creativa com a motor de canvi de valors en la gestió de l’aigua i del paisatge, deixant de concebre la natura i, molt especialment, l’aigua com un recurs destinat a l’ús i consum. Es volen potenciar visions que representin l’aigua com a patrimoni natural i cultural de la humanitat. D’aquesta manera, s’incentiva la faceta artística de la ciutadania a través de la captació d’imatges fotogràfiques que il·lustrin la riquesa natural del territori.\nInauguració de l’exposició de les fotografies guanyadores i finalistes i guardonats del concurs Esquitxos 2011\nEl concurs ha estat reconegut per la Federació Catalana de Fotografia i els fotògrafs professionals han optat a les distincions d’artista i de mestre. El lliurament de premis s’ha celebrat al Centre Cívic Pati Llimona de Barcelona, lloc on s’han exposat les fotografies durant el mes de novembre.\nReptes Els projectes d’adopció representen la maduresa del voluntariat, donat que s’inicien en el moment que el grup de voluntaris decideix implicar-se de manera més activa i continuada en tasques directes de millora d’un espai fluvial. Engegar projectes de custòdia amb voluntariat és una tasca força complexa que implica molta dedicació, expertesa i recursos, però des d’Associació Hàbitats continuarem apostant per desenvolupar un model on els grups de voluntaris siguin protagonistes. El seguiment dels projectes un cop finalitzades les actuacions de millora també presenta dificultats. Aquesta etapa requereix visites, desplaçaments, reunions i realitzar activitats per a mantenir la cohesió dels grups de voluntariat. Sovint, obtenir finançament per aquesta fase és complicat, donat que es considera menys atractiva davant d’altres iniciatives de major impacte o visibilitat. Malgrat les dificultats, cal continuar realitzant aquesta tasca, afavorint i reconeixent la labor dels grups de voluntaris locals.\ncompartir Compartir reptes i objectius és fonamental per aconseguir una societat compromesa amb el medi. La conservació del territori és un assumpte que concerneix a totes les persones. Tenim dret a gaudir d’un medi natural no degradat, però també tenim el deure de conservar-lo. Per aquest motiu, Associació Hàbitats cerca la implicació de diferents col·lectius en la conservació dels espais naturals i del patrimoni sociocultural associat. La premissa és convertir les persones en les protagonistes de la conservació del medi, tot impulsant estratègies de participació social que impliquin agents socials com les empreses, els ajuntaments i altres organismes públics, la comunitat educativa i les famílies.\nHàbitats Empreses L’any 2011 Associació Hàbitats inicia una campanya específica d’implicació de les empreses en la conservació del medi natural. Les empreses poden participar de manera activa i significativa en la conservació del medi natural, ja sigui realitzant actuacions directes de millora del territori, o bé treballant la conscienciació i interioritzant hàbits de respecte vers el medi. En definitiva, l’objectiu principal del projecte es desenvolupar la responsabilitat social de les empreses atenent a la doble necessitat de sensibilitzar i actuar. D’aquesta manera, es promou la presa de contacte amb l’entorn natural des d’un vessant participatiu i d’esbarjo, tot fomentant el treball en equip, la motivació i la satisfacció dels treballadors i treballadores fora del centre laboral, a la vegada que es contribueix activament en la conservació del medi ambient. Es tracta d’activitats que permeten a treballadors/es i directius/ves realitzar tasques de coneixement i millora de l’entorn natural per tal de refermar el compromís de les empreses amb la conservació del medi ambient i afavorint el pas del voluntariat corporatiu al voluntariat personal. Associació Hàbitats ofereix solucions personalitzades a les inquietuds i interessos de cada empresa i cerca la millora manera de col·laborar per tal de compartir reptes i sumar natura. Les empreses poden aportar coneixements i recursos als projectes i activitats d’Associació Hàbitats, ajudant a impulsar iniciatives que vetllen per la participació del conjunt de la societat en la conservació de l’entorn natural.\nVoluntariat corporatiu de Novartis a Barberà del Vallès al riu Ripoll\nAjuntaments Projecte Rius Els ajuntaments, dins dels seus objectius polítics de millora del municipi, poden reforçar l’aplicació de mesures que contribueixin al desenvolupament sostenible, tant pel que fa a la millora social com ambiental, per tal de fer compatible la conservació del patrimoni cultural i natural amb els usos socials i el progrés econòmic del municipi, ja que tot plegat repercuteix positivament en la qualitat de vida de la població. Els entorns fluvials constitueixen hàbitats de gran valor ecològic i econòmic, que vertebren i proporcionen riquesa al territori, donant lloc a usos i activitats que contribueixen a generar els paisatges fluvials actuals, amb un llegat cultural propi i ben valuós a cada territori. Els espais fluvials tenen un paper clau en el manteniment de la qualitat ambiental i paisatgística de cada municipi, a més de ser essencials per a la conservació de la biodiversitat i en proporcionar recursos naturals renovables, benestar social i atractiu turístic. Projecte Rius dóna suport, col·labora i acompanya els ajuntaments que desitgen fer un pas endavant en la conservació del patrimoni natural i cultural del seu territori a través de la participació ciutadana i l’educació ambiental. L’objectiu principal és treballar a nivell local implicant els diferents consistoris en la conservació dels seus espais fluvials i del patrimoni sociocultural associat, sota el distintiu Ajuntament Projecte Rius. La tasca que realitzen els voluntaris d’inspecció del Projecte Rius és en benefici del conjunt de la població i, per tant, des d’Associació Hàbitats es cerca el reconeixement consistorial. L’ajuntament pot donar suport i reforçar la tasca dels grups de voluntaris del seu municipi a través de convenis de col·laboració. Associació Hàbitats col·labora amb els ajuntaments per dur a terme actuacions de sensibilització i millora dels ecosistemes fluvials que travessen les diferents poblacions catalanes. Hores d’ara són molts els ajuntaments implicats en la conservació del seus rius: Aiguafreda, Bigues i Riells, Calders, Martorell, Palau Solità i Plegamans, Sant Vicenç Savall, Santa Coloma de Farners, Santa Perpètua de la Mogoda, Sabadell i Vic, entre d’altres. Tanmateix, durant el darrer trimestre de 2011 ha vist la llum una nova proposta de col·laboració que vol augmentar el compromís dels consistoris amb els entorns fluvials.\nL’Ajuntament de Vic ha impulsat l’any 2011 la participació de 9 escoles al Projecte Rius. Un del centre és el Col·legi Sant Miquel dels Sants que analitza un tram del riu Gurri.\nEscoles compromeses amb els rius El Projecte Rius està integrat principalment per la comunitat educativa, és a dir, escoles, instituts i professorat que es comprometen a realitzar un seguiment de l’estat de salut del rius del seu municipi. Es valora molt positivament la implicació d’infants i joves, donat que es troben en una edat molt propícia per a l’adquisició d’hàbits i actituds i, per tant, d’interioritzar un compromís de responsabilitat i de respecte vers el medi. Dins d’aquet projecte cal destacar la col·laboració amb el programa Escoles Verdes de la Generalitat de Catalunya. El programa Escoles Verdes sorgeix com un compromís per donar suport a tots els centres educatius de Catalunya que volen innovar, incloure, avançar i organitzar accions educatives que tinguin la finalitat d’afrontar, des de l’educació, els nous reptes i valors de la sostenibilitat. En aquest sentit, Associació Hàbitats, que comparteix els mateixos objectius, ha realitzat una sèrie de tallers adreçats al professorat d’escoles i instituts en els que s’analitzen les característiques i funcionament dels ecosistemes hídrics amb l’objectiu d’introduir aquesta temàtica en els currículums escolars.\nVoluntariat en família Associació Hàbitats afavoreix un tipus de voluntariat que es realitza en grup, ja es tracti d’un grup d’amics o de familiars. L’experiència del voluntariat genera noves dinàmiques en l’esfera familiar i en els relacions interpersonals, potenciant la responsabilitat i el comprimís amb la protecció de l’entorn natural. El voluntariat constitueix alhora una experiència educativa que fomenta la reflexió i l’esperit crític, així com afavoreix el creixement personal per a tots els membres del grup i, en tractar-se d’una acció en conjunta, enforteix els llaços generacionals i és una bona opció per compartir el temps de lleure. El voluntariat en família constitueix un col·lectiu nombrós dins del conjunt de grups de voluntaris del Projecte Rius i s’adapta a tot tipus de grups familiars (diferents generacions, amb infants o no...) Podem resumir quatre aspectes clau que determinen aquest èxit: Organització autònoma: la inspecció de rius és una activitat pensada per a què els grups la realitzin de manera autònoma. Això afavoreix que un gran nombre de famílies que tenen dificultats per participar en activitats programades trobin una bona alternativa en aquesta proposta. El propi grup escull l’espai on dur a terme la seva tasca i compta amb un període de temps prou ampli per realitzar-la, evitant així desplaçaments i horaris massa rígids.\nTaller de descoberta d’un espai fluvial amb docents del programa Escoles Verdes de la Generalitat de Catalunya a Santa Margarida i els Monjos\nCooperació i integració: les activitats tenen en compte les capacitats de tots els participants. Els projectes adreçats a famílies sovint estan ideats per a infants exclusivament o requereixen de la presència de l’adult, però no integren ambdues edats en les activitats. En canvi, la metodologia del Projecte Rius inclou aspectes molt variats, de tal manera que totes les persones poden realitzar alguna o totes les parts, sense que cap d’elles sigui més fàcil o menys important pel fet de correspondre als infants o als més grans. Per exemple, el mostreig de macroinvertebrats és una part complexa de la inspecció de rius, però no és exclusiva pels adults, ans al contrari: els infants són experts mostrejadors i existeixen macroinvertebrats que els troben especialment els grups integrats per infants. Per tant, la tasca de tots és igualment valuosa i l’activitat la realitza la família de forma conjunta, aprenent els uns amb els altres. Perspectiva intergeneracional: aquest aspecte, afavorit per l’anterior, suposa un valor afegit a l’activitat, ja que podem vincular els coneixements empírics in situ amb l’experiència del passat del membres adults i més grans. Així també podrem avaluar la qualitat de l’espai fluvial des d’un punt de vista holístic i amb abast cronològic. Motivació i educació: el projecte té un gran valor educatiu. Els aprenentatges associats poden ser adquirits per totes les edats i, a més, l’activitat aplica una metodologia participativa, pràctica, significativa i col·laborativa, desenvolupada en un context proper a les persones. El model de voluntariat que promou Associació Hàbitats a través del projecte Rius es presentà al II Congrés Europeu del Voluntariat celebrat a Barcelona els dies 9, 10 i 11 de novembre de 2011.\nAssociació Hàbitats va presentar el seu model de voluntariat en família al taller “Nous models de voluntariat”, un dels més participatius dins del II Congrés Europeu de Voluntariat\nReptes La situació de crisi estructural en la que ens trobem fa perillar el compromís d’alguns sectors envers el medi. En aquests moments és especialment important vincular nous actors dins dels projectes de voluntariat i educació ambiental per tal de continuar avançant cap a una societat més participativa en els afers comuns, inclosa la gestió, consevació i millora del territori i els espais naturals.\npresència Comunicar i difondre les iniciatives engegades és fonamental per donar a conèixer l’entitat i la tasca que realitza, així com per enfortir les relacions amb totes aquelles persones que ja col·laboren amb Associació Hàbitats. Per una altre banda, la comunicació ambiental representa un àrea de treball molt important en la conservació del medi en un entorn cada cop més saturat d’informacions de tota mena. A més, els diferents elements que formen part de l’estratègia comunicativa de l’entitat són clau en el desenvolupament de la transparència i la qualitat. Alguns dels canals i materials emprats són els següents: Revista Espiadimonis: Associació Hàbitats edita una revista en format paper que compta amb dos números anuals i un tiratge de 500 exemplars per número. Es distribueixen nominativament al socis i socìes i estan a lliure disposició a diferents punts de difusió. Posteriorment, cada número es troba disponible en format digital al web de l’associació. Butlletí digital: recull de notícies destacades que s’envia a més de 3.000 adreces electròniques amb una periodicitat quinzenal. Espai web d’Associació Hàbitats: el web de l’associació compta amb més de 40.000 visites anuals i es fa ressò de la filosofia, projectes i activitats de l’entitat. Xarxes socials: l’entitat empra eines comunicatives 2.0, és a dir, xarxes socials d’Internet, que permeten la interacció amb les persones vinculades a l’entitat. Actualment, es compta amb perfil propi a Facebook, Twitter, Issuu, Youtube, Picassa i sindicació de continguts RSS. Notes de premsa: es compta amb una estratègia de difusió de notes de premsa al mitjans de comunicació locals i generals, que s’ha traslluït en diferents aparicions a ràdio, televisió i diaris. Conferències i assistència a congressos: es tracta tant d’una activitat com d’una estratègia de difusió del projecte, tot donant-lo a conèixer i garantint la seva presència en els espais de debat públic. Atenció al públic: Associació Hàbitats és a disposició de totes les persones oferint atenció presencial i telefònica per tal d’informar, assessorar i donar a conèixer tots els recursos existents.\nRevistes Espiadimonis editades l’any 2011\n2012 15 anys coneixent, conservant i compartint els espais fluvials La filosofia i valors de l’entitat es reflecteixen en la premissa conèixer, conservar i compartir. Aquesta perspectiva permet, en primer lloc, conèixer el medi que ens envolta i reflexionar sobre el paper de l’ésser humà en ell des d’una concepció holística i mitjançant l’educació ambiental. En segon lloc, a través del voluntariat ambiental fa a les persones protagonistes de la gestió i millora del medi, il·lustrant així el concepte conservar. Per últim, el verb compartir es tradueix en la participació social que situa la protecció del medi ambient en un assumpte que incumbeix a totes les persones. Podem afirmar que el Projecte Rius és viu i que la seva filosofia, valors i metodologia cobren significat amb el pas del temps. Després de gairebé 15 anys de trajectòria s’observa com el projecte no només s’ha mantingut, sinó que s’ha ampliat. Cada vegada són més les persones que s’interessen per aquesta iniciativa de conservació dels espais fluvials a través de l’educació ambiental i al llarg dels anys els grups de voluntariat es renoven i avancen en les seves tasques arribant a desenvolupar projectes de custòdia del territori, propiciant processos participatius molt enriquidors. No obstant això, aquest èxit té una contrapartida important, ja que comporta la necessitat d’una major inversió. Es tracta d’una inversió en recursos humans i tècnics que permetin atendre el creixent voluntariat. I tot això depèn inevitablement del finançament. La situació social actual, fortament marcada per la crisi econòmica, ha comportat la retallada d’ajuts i subvencions que fins ara feien possible la continuïtat del projecte. És especialment paradoxal que en el moment en què Projecte Rius gaudeix de major èxit social vegi trontollar la seva continuïtat a causa de la manca finançament. El 2012 Projecte Rius celebrarà el seu 15 aniversari amb la satisfacció d’haver mobilitzat a milers de voluntaris, realitzant projectes d’educació ambiental per introduir el respecte al medi ambient des de les edats més primerenques fins a les més avançades, afavorint així les relacions intergeneracionals, la cooperació i el treball en equip; realitzant actuacions directes de gestió i recuperació d’espais fluvials, sensibilitzant i implicant a ajuntaments, empreses, escoles, entitats i persones en la protecció del medi ambient i difonent tot aquest missatge a altres zones de la península Ibèrica, de manera que Projecte Rius és ja una realitat a Madrid, València, Cantàbria, Astúries, Galícia, la zona del Bierzo, Portugal i també a Mèxic i Bòsnia-Hercegovina. Per part nostra, seguim apostant per un model de conservació que neix de la iniciativa social i ciutadana, que avança en la mesura que creix la implicació de les persones amb el medi, la sensibilització i la interiorització dels valors de respecte, responsabilitat i cooperació. Per aquest motiu, Associació Hàbitats no és exclusivament una entitat ambientalista o naturalista, sinó principalment de caràcter social.\ncomptes El programa d’activitats d’Associació Hàbitats ha comptat amb un pressupost de més de 153.000 €, en el que la major part del finançament prové dels recursos propis de l’entitat, donat que les subvencions públiques han patit les retallades de la situació social, política i econòmica actual. Per fer front a aquesta situació, l’entitat ha optat per mantenir els projectes vigents disminuint proporcionalment la seva dotació. Sens dubte, aquest 2011 ha suposat un punt d’inflexió a nivell econòmic per a l’entitat. Els escenaris que s’obren de cara al futur obliguen a cercar ingressos fora de les ajudes públiques i a restringir al màxim les despeses.\nDespeses 2011 ESTUCTURA Recursos Humans\nInfraestructura i manteniment\nComunicació i difusió Subtotal\nPROJECTES Inspecció de rius Adopció d’espais fluvials Educació ambiental Subtotal TOTAL\n3.469,65 15.606,02 6.915,17 25.991,40 153.149,74\nIngressos 2011 FINANÇAMENT EXTERN Públic\nFINANÇAMENT INTERN Socis Serveis ambientals\nRomanent anys anteriors\nagraïments El treball de l’Associació Hàbitats no seria possible sense el compromís i la col·laboració dels socis i sòcies i de milers de persones que integren els grups de voluntaris de l’entitat. El seu compromís amb el medi ambient és el nostre motor. Sense aquesta energia, la nostra tasca no seria possible. A tots ells: moltes gràcies. De la mateixa manera, l’entitat agraeix encaridament la tasca d’organismes públics i privats que han donat suport a Associació Hàbitats l’any 2011: Departament d’Acció Social i Ciutadania de la Generalitat de Catalunya, Diputació de Barcelona, Parc Natural del Foix, Agència Catalana de l’Aigua, Aigües Ter Llobregat, Catalunya Caixa, Consorci per la Defensa de la Conca del riu Besòs, Ministerio de Medio Ambiente y Medio Rural y Marino, als Ajuntaments de Barcelona, Calders, Martorell, Sabadell, Sant Llorenç Savall, Santa Coloma de Farners, Santa Perpètua de la Mogoda i Vic i a Bonpreu.\nMemòria 2011 Associació Hàbitats\nMemòria d'activitats 2011 d'Associació Hàbitats


Foguet Boreu, Francesc. - Search Results - UAB Digital Repository of Documents\nHome > Search Results: Foguet Boreu, Francesc.\n5 p, 122.0 KB Crítica i Recepció del Drama Contemporani  / Santamaría Roig, Núria ; Foguet Boreu, Francesc ; Universitat Autònoma de Barcelona. Facultat de Filosofia i Lletres\n5 p, 122.2 KB Treball de Fi de Màster  / Foguet Boreu, Francesc ; Arqués Corominas, Rossend ; Santamaría Roig, Núria ; Llorens Moreno, Nuria ; Cortes Mir, Francesc D Assi ; Corral Fulla, Anna ; Universitat Autònoma de Barcelona. Facultat de Filosofia i Lletres\n9 p, 134.9 KB Metodologies d'Anàlisi i Recerca en les Arts Escèniques  / Foguet Boreu, Francesc ; Santamaría Roig, Núria ; Cortes Mir, Francesc D Assi ; Universitat Autònoma de Barcelona. Facultat de Filosofia i Lletres\n6 p, 125.1 KB Literatura Catalana Contemporània  / Foguet Boreu, Francesc ; Universitat Autònoma de Barcelona. Facultat de Ciències de la Comunicació\n7 p, 91.7 KB Literatura catalana del segle XX II  / Foguet Boreu, Francesc ; Universitat Autònoma de Barcelona. Facultat de Filosofia i Lletres\n6 p, 86.5 KB Literatura Catalana Contemporània  / Foguet Boreu, Francesc ; Universitat Autònoma de Barcelona. Facultat de Ciències de la Comunicació


El COAMB presenta un pla d'accions per a la Catalunya del 2022 - COAMB\nEl COAMB presenta un pla d'accions per a la Catalunya del 2022\nDavant la crisi sanitària provocada per la COVID-19, el COAMB va fer un posicionament valorant el context viscut i els canvis que cal entomar en un futur immediat. No obstant, aquest manifest no és suficient per canviar la realitat, sinó que cal que ens impliquem en totes les estratègies de reconstrucció que es plantegin. Cal que els professionals ocupem el lloc que ens correspon a la societat i que proposem i liderem els canvis que calgui.\nEl passat 13 de juliol, el Grup de Treball Catalunya 2022, coordinat per Genís Roca i Victoria Alsina, va fer una crida a la participació a tots els actors institucionals i a les entitats que representem al món social i empresarial a fer propostes per a l’elaboració d’un pla post-Covid.\nEl COAMB va traslladar aquesta crida a tots els seus membres, amb la idea de treballar un document amb accions a desenvolupar relacionades amb la millora del nostre entorn, amb la lluita contra el canvi climàtic, per assolir una economia més verda i que, en definitiva, ens faci canviar la relació amb la natura. A més, cal tenir present que aquells països que millor s’adaptin al canvi climàtic seran els països més forts i més pròspers.\nUn cop rebudes les aportacions, hem redactat el corresponent document dividit en les següents seccions:\nMedi Ambient: Hem dividit les propostes de millora en els següents subvectors: legislació ambiental; turisme sostenible; economia circular i residus; biodiversitat i medi natural; territori i urbanisme; transició energètica; mobilitat sostenible; contaminació atmosfèrica; sensibilització, comunicació i educació ambiental; i gestió de l’aigua.\nEmpresa i Emprenedoria: És important que des del Govern també s’apliquin canvis estructurals a les empreses, introduint competències ambientals a tots els treballadors i les treballadores, canvis en la forma de gestionar i liderar, expansió de la digitalització, canvis en la indústria i el comerç.\nAcció Social: Per últim, hem volgut remarcar les accions mediambientals que poden impactar positivament en la societat.\nPer últim, la Junta de Govern del COAMB dona les gràcies a totes aquelles persones que heu aportat el vostre granet de sorra i el vostre temps en l’elaboració d’aquest document.


Catàleg de productes - La Renovacio\nTelefoneu-nos ara: 977 60 96 35\n> Catàleg de productes\nCatàleg de productes No hi ha productes en aquesta categoria.\nFunda Nòrdica : Un joc de llençols nòrdics està compost generalment por tres peces. Una llençol de sota ajustat, una coixinera i un llençol nòrdic. El llençol nòrdic està compost de dos llençols units entre sí amb obertura a part dels peus per poder introduir el farcit o edredó. A Catalunya, l'obertura es posa als peus i es posa el llençol sobrant sota el matalàs. Relació mida de llit i mida farcit o edredó nòrdic: Llit de 90 cm – nòrdic de 150 cm d'ampla Llit de 135 cm – nòrdic de 220 cm d'ampla Llit de 150 cm – nòrdic de 240 cm d'ampla No es aconsellable per llits que toquen a paret o que tenen fusta al voltant tipus barca, ja que el sobrant lateral no permet deixar el llit ben fet. L'edredó nòrdic nòrdic pot estar farcit de ploma o de fibra silicona-da buida i al exterior pot ser 100% cotó, meitat polièster / cotó o de micro-fibra.\nLa més gran selecció de sacs nòrdics. Més de 100 models a escollir. Un joc de llençols “Sac Nòrdic” està compost per un llençol ajustable amb dues cremalleres, una a cada costat, una coixinera, i un doble llençol al damunt que s'uneix a la baixera per les cremalleres esmentades. A mes, el llençol del damunt té una tercera cremallera a l'alçada dels peus i per dintre, para facilitar la col·locació del farcit. Normalment, els sacs nòrdics tenen una bossa lateral, confeccionada amb el mateix teixit, per facilitar la mobilitat dins del llit. Aquesta bossa es per norma general de 10 cm, però per encàrrec es pot aconseguir de fins a 25 cm. El Sac Nòrdic es especialment aconsellable per bressols, llits niu, llits tipus tren, llits que es recolzin en una paret i també per interior caravanes. Es confecciona a qualsevol mida. Per llits de persones de menys de 12 anys es suficient la bossa lateral estàndard de 10 cm. Para llits d'adults, matrimoni i caravanes s'aconsellen bosses laterals de mínim 20 cm. Els farcits interiors van dels 125 grs (entretemps) als 250 grs (hivern) o de dues capes (125+250 grs) per tot temps.\nLLISOS - LLENÇOLS I...\nRoba de llit. Col·lecció de 25 colors diferents. Es compren peça a peça ( ajustables, coixineres, llençols de damunt, quadrants ). Es garanteix la mateixa tintada entre peces sempre i quan es faci la comanda conjunta.\nLLençols - Jocs de llit\nJocs de llit tres o quatre peces. Una sola coixinera fins a llit de 135 cm d'ample. Llençols de sota ajustable a llarg estàndard 190/200 cm. Amb polièster / cotó o 100 % cotó.\nEs confeccionen mides especials per encàrrec. Consulteu-nos i demaneu pressupost. Preus molt ajustats.\nCoixins i quadrants\nAmb diferents mides i colors. Llisos i estampats. Buscant els coordinats amb d'altres peces de llit.\nEdredó Nòrdic - Farcits\nEdredó per a fundes nòrdiques. A totes les mides i diferents gramatges. Interior de fibra silicona-da buida o de plomissol. Exterior de micro-fibra, polièster/cotó o cotó 100%.\nPeces de llit per escalfar i fer bonic. Des dels fulards i les vànoves per estiu fins les boutís, mantes i edredons d'hivern. Possibilitat de fer peces per encàrrec amb diferents gramatges.\nTOVALLOLES I BARNÚS\nTovalloles Cotó 100% 500 grs/m2. 24 colors a escollir.\n8 colors en existència permanent a totes les mides.\nBarnussos infantils, juvenils i adult.\nAmb jacquard de cotó o rus de cotó estampat.\nBernús per nens i adults.\nDe jacquard, estampats o llisos.\nTots amb 100% cotó.\nBressol i puericultura\nRoba de llit per a bressol. Complements tèxtils per recent nascuts. Llisos o brodats i a qualsevol mida. S'accepten encàrrecs especials.\nMatalassos i coixins...\nCoixins per dormir i matalassos.\nLlits de tot tipus. Somiers simples i bases entapissades. Matalassos visco-elàstics, de llana, ..... Capçals de llit. Entapissats de molts tipus i colors.\nFundes i protectors per matalassos i coixins.\nTot tipus de cortines. N'exposem unes quantes però en confeccionem a mida de tot tipus. Amb ullets, amb cinta, japoneses, enrotllables , estors, ...... Demaneu-nos consell.\nBarres, riells i...\nMecanismes per cortines. Barres de fusta o metàl·liques. Riells per panells japonesos i mecanismes per enrotllables y plegables. Accesoris per a penjar cortines.\nA mida estàndard o a mida especial. De llana, acríliques o cotó. També per passadissos.\nFundes per sofà,...\nFundes para sofà, butaca o cadira. Fulards multi us. Sofàs rectes o chaise-longue. Butaca orellera i relax. Robes simples o elàstiques.\nDraps de cuina de 100% cotó, de sarja o rus. Estampats o de jacquard.\nCONFECCIÓ A QUALSEVOL MIDA.\nConfeccionem peces tèxtils per la llar a qualsevol\nmida i color.\nTambé amb teixits subministrats per els clients.\nSuggerim mides probables facilitant un menú de\n"Personalització de producte" per confeccionar\na qualsevol mida i color.\nEncàrrecs especials -...\nZona on posem les comandes especials de clients per facilitar-ne el pagament. Aquesta categoria no admet cap tipus de descompte ni promoció, doncs les condicions estan negociades directament amb el client.\nTelefoneu-nos ara: 977609635\nAdreça electrònica: info@larenovacio.com


Cinc cèntims de la situació de la premsa en paper - Report.cat\nPer Adrián Caballeroel 13/09/2016\nEls diaris impresos han patit els darrers anys una forta davallada en la inversió en publicitat, una reducció del nombre de lectors i difusió de les capçaleres i veuen encara com, malgrat que les seves edicions digitals incrementen dia a dia la xifra de visites, això no s’acaba de traduir del tot al compte de resultats. Aquestes, i moltes altres, són conclusions del darrer informe Libro Blanco de la Prensa, editat per l’Associació d’Editors de Diaris Espanyols (AEDE), que analitza les xifres de vendes, consum, difusió i ingressos de les capçaleres de tot l’Estat i fa una comparativa en el temps (des del 2004 fins al 2014) per entendre quin és el futur de la premsa escrita. El Report.cat ofereix un resum visual de les dades més significatives de l’informe.\nAquest article està publicat a la secció Infografia amb les etiquetes infografia, periodisme digital, premsa impresa. Si t'interessa pots guardar o copiar l'enllaç permanent.\nJoan Salicrú/ 21/09/2016\nJordi Rovira/ 07/09/2016\nIñaki Gabilondo té 72 anys i, com ell diu, la llum pagada per al que li queda de vida. És per això que, malgrat no...


<iframe allowtransparency="true" frameborder="0" width="300" height="500" scrolling="no" src="https://www.migranodearena.org/ca/widget/projecte-rossinyol"></iframe>\nEl projecte Rossinyol a Catalunya es va iniciar a Girona impulsat per la Universitat de Girona fa 10 anys, a Barcelona fa 5 anys i a Tarragona fa 3...\nEl projecte Rossinyol a Catalunya es va iniciar a Girona impulsat per la Universitat de Girona fa 10 anys, a Barcelona fa 5 anys i a Tarragona fa 3 anys amb la nostra associació.\nLa finalitat del Projecte Rossinyol és facilitar la integració social de nens i nenes de diferents contextos socioculturals, i influir en el seu creixement perquè li sigui més fàcil desenvolupar-se personalment proporcionant als infants suport social, cultural i lingüístic, consell, amistat, reforç i un exemple positiu.\nLa nostra metodologia de treball es basa en la Mentoria Social amb l’objectiu d’establir una relació de suport i aprenentatge entre la comunitat universitària i/o alumnat de CFGS de forma voluntària i nens i nenes d’escoles de la zona que hi participin al projecte.\nSer mentor o mentora suposa compartir amb els infants un temps i una atenció de qualitat, durant tres hores setmanals, i realitzar activitats lúdiques i culturals en el temps de lleure que afavoreixin una major diversitat d’expectatives i els donin l’oportunitat de viure noves experiències vitals.\nLa tasca d’acompanyament i seguiment es porta a terme des de l’Associació Quilòmetre Zero, que és una entitat d’iniciativa social sense ànim de lucre. El nostre objectiu és posar en valor la igualtat, la llibertat i la solidaritat, i promoure la participació social voluntària amb la finalitat d’ajudar a pal·liar la situació de necessitat en que es troben persones i famílies de la ciutat de Tarragona.\nPer ajudar-nos a facilitar la tasca d’acompanyament i seguiment i aportar innovació, de mantera altruista col·labora amb nosaltres Messagenes, una plataforma de comunicació, suport i intercanvi d’experiències per a tots els mentors i els infants.\nVolem aconseguir el repte per poder continuar amb la nostra tasca durant aquest nou curs escolar i poder donar cobertura a les persones que hi treballem i als voluntaris que desenvolupen aquesta tasca, tant important per a la ciutat de Tarragona.


#SantJust: Precaució davant de l'augment de contagis i la flexibilització de les restriccions | GESTOR DE COMUNICATS | Ajuntament de Sant Just Desvern\n#SantJust: Precaució davant de l'augment de contagis i la flexibilització de les restriccions\nEl Comitè d'Emergències de l'Ajuntament de Sant Just Desvern insisteix en matenir la cautela i tenir molta precaució davant de l'augment de contagis a Sant Just Desvern i també la tendència a l'alça que es torna a reproduir a l'àrea metropolitana sud amb una taxa del 1,05. A hores d'ara, s'ha comptabilitzat 26 contagis en els darrers 7 dies a Sant Just. A més, malgrat que s'havia estabilitzat la pressió hospitalària, els nombre d'ingressos a llits convencionals i uci's encara és molt alt.\nLa Generalitat ha establert fins a 10 centres de vacunació Pfizer a la regió metropolitana sud. El Centre Cívic Les Tovalloles de Sant Feliu de Llobregat acull a la població de Sant Just Desvern, Sant Joan Despí, Molins de Rei i la pròpia de Sant Feliu. Fins ara s’ha vacunat a les persones majors de 80 anys amb grau de dependència III (no institucionalitzats) i els graus II i I de centres de dia. Aquestes persones reben comunicacions personalitzades on se’ls informa del dia i hora de vacunació en el centre habilitat de Sant Feliu. Des de l'ambulatori de Sant Just, es manté el contacte amb aquelles persones que per problemes de limitació de mobilitat o enllitament del pacient sigui necessària la vacunació en el propi domicili.\nL'Ajuntament ha habilitat un servei de transport especial per a les persones que han de fer el desplaçament a Sant Feliu. D’acord amb el criteri de l’equip del ABS, es pot derivar la persona a un servei de Creu Roja o bé al servei de bicicletes que lidera Sant Just Solidari a través de Bicis Sense Edat.\nEn paral·lel, els professionals essencials, siguin personal de la policia, d’educació, de serveis socials o altres col·lectius, estan rebent la vacuna d’AstraZeneca a altres punts de vacunació de la regió sanitària com Fira de Cornellà, l’Hotel SB Fira de l’Hospitalet o bé Martorell. En aquest cas, es vacuna a les persones menors de 55 anys, donat que la vacuna d’AstraZeneca no està recomanada per edats més avançades.\nDes de la Generalitat, s’envien els avisos personalitzats a la població a vacunar en funció de la seva edat, patologia o professió. Cal insistir en la importància que no trucar a l'ambulatori per demanar cita, sinó que la persona rebrà un SMS on se li indicarà el dia, hora i lloc de la vacunació. Aixímateix, us informem que ja s'ha començat a trucar a les persones de més de 80 anys sense cap grau de dependència.\nFlexibilització de les mesures restrictives\nLa situació epidemiològica actual marca un equilibri que pot vascular a la baixa o a l'alça, però la Generalitat ha optat per flexibilitzar molt lleument les restriccions per la Covid-19. Les incerteses sobre la variant britànica i una estabilització a l'alça de les dades fan que s'hagi de mantenir la precaució i la cautela per contenir al màxim els contagis.\nDe fet, tot continua igual que fins ara, amb l'excepció que els centres comercials podran obrir amb un 30% de l'aforament i utilitzant fins a 400 m2 de la superfície obrint de dilluns a divendres, l'autorització de pernoctacions en les sortides fora de la comarca de centres docents i sempre respectant el grup bombolla, increment de l'aforament en les piscines al 50% i permís per fer activitats esportvies grupals amb un 30% d'aforament i amb mascareta en equipaments esportius amb ventilació reforçada, i amb un 50% a l'aire lliure.\nLa restauració continua en la mateixa situació d'obertura, d'horaris i aforament i malgrat que els centres comercials puguin obrir, no s'ha donat permís per obrir bars i restaurants en aquests espais.\nAquesta pròrroga de l'actual resolució per 1 setmana i fins al 8 de març, remarca en que no estem en context de desescalada, sinó que es tracta d'una modifiació d'algunes mesures.\nResidències i escoles\nInformem que la situació de les residències a Sant Just és bona i continuen rebent visites. De fet, les residències Cuida'm i Nostra Sra. de Lourdes ja ha comentat a rebre nous residents, ja que des de que va començar la pandèmia no havien registrat nous ingressos.\nA l'àmbit escolar, destaquem que hi ha 2 grups confinats de l'Escola La Miranda. La resta d'escoles funcionen amb normalitat.\nDes del Comitè d'Emergències de l'Ajuntament es continua fent una crida a la ciutadania per tal que continuem sent extremadament prudents davant de la situació epidemiològica que continua amb molts incerteses i que no ens relaxem a l'hora de prendre les mesures bàsiques de seguretat i protecció.


» “L’oasi musical”\nL'Ateneu Barcelonès inicia un nou cicle de cinc sessions musicals centrades en obres del patrimoni musical català de compositors com ara Xavier Montsalvatge (1912-2002), Eduard Toldrà (1895-1962), Frederic Mompou (1893-1987) o Juli Garreta (1875-1925), entre d’altres.\nQuina és la principal novetat d'aquest cicle? La seva estructura peculiar. Sentirem en directe dues vegades la mateixa obra i al mig, un petit oasi de saviesa explicat per Dedéu, Radigales, Garrigasait, Moreta, Costal o Fontanelles. Per acabar, escoltarem una altra vegada la mateixa peça però segur que ara amb més delit i amb més tremp.\nUs convidem a gaudir-ho els següents dies:\nDijous 5 de maig a les 18:30H. Sala d’Actes Oriol Bohigas.\nEl cicle s'inspira en les antigues audicions musicals que l’avantguarda barcelonina programava a la dècada dels trenta delsegle XX a Barcelona. S'ha organitzat en col·laboració amb l'Escola Superior de Música de Catalunya (ESMUC) i hi participaran alguns dels seus professors i músics graduats.


Casa / vil·la d'obra nova de 4 dormitoris amb 504m² de jardí en venda a Cambrils\nLa casa 5 disposa de 236 m2 construïts i 504 m2 de zona enjardinada d'ús privatiu. Consta de dues plantes. Per un porxo, s'accedeix a la planta baixa que a més a més el protegeix de la pluja i el sol. A la planta baixa, trobem un ampli rebedor amb un gran rober, que dóna pas a un ampli saló-menjador a doble alçada amb sortida a una gran terrassa aporxada. Des del distribuïdor de l´entrada, s´accedeix a una gran cuina, molt lluminosa, amb un gran office compartimentat i sortida a la terrassa principal. Des del distribuïdor també s'entra a la zona de nit, amb un lavabo de cortesia i tres dormitoris, un doble.\nLa planta alta està dividida en dues ales amb accessos per escales independents amb una gran terrassa-solàrium central que uneix ambdues ales. A un costat, hi ha una gran màster suite amb sortida a la terrassa solàrium central. La terrassa disposa de barbacoa integrada, un traster, finestrals oberts a la muntanya i un embigat que li imprimeix caràcter. A més, gaudeix de magnífiques vistes al mar ia tota la comarca. A l'altra banda, hi ha la sala polivalent, amb accés des de la planta baixa a través d'una escala interior exclusiva o des de la terrassa-solàrium.\nSuperfície construïda 236m²


El Comú de la Massana millora l’accés al Parc Natural del Comapedrosa - Poble Andorrà\nEl Comú de la Massana millora l’accés al Parc Natural del Comapedrosa\nUn dels objectius del Comú és que l’accés principal al parc es faci a través del camí del riu Pollós\nEl conseller Sergi Gueimonde, acompanyat pel conseller Josep Agell.\nAquesta temporada d’estiu, la recepció dels excursionistes del Parc Natural del Comapedrosa millorarà tant pel que fa a la senyalització com en atractiu. En els darrers mesos, el departament de Medi Ambient del Comú de la Massana ha estat treballant amb diversos projectes per millorar l’experiència del visitant.\nUn dels punts més destacats és l’embelliment de la façana del dic, ja que abans no quedava prou clara la porta d’entrada al Parc Natural. “L’embelliment ha consistit en el revestiment de tota la façana amb un element natural, com són les làmines de fusta, a sobre de les quals hi ha el nom de l’espai protegit amb un sistema d’encunyament, que va canviant amb les ombres, al llarg del dia, i que a la nit s’il·lumina amb un sistema de llums de baix consum”, explica el conseller de Medi Ambient, Agricultura i Sostenibilitat, Sergi Gueimonde. A més, també s’han col·locat làmines uns metres abans del dic, de forma vertical, seguint de forma natural la ruta d’accés al parc per acompanyar el visitant fins a l’accés principal. Gueimonde ha remarcat que amb aquesta gran porta d’entrada, a banda d’embellir la zona, queda solucionada la problemàtica d’orientació amb què es trobaven els visitants.\nD’altra banda, un dels objectius del Comú és que l’accés principal al parc es faci a través del camí del riu Pollós. Per això ben aviat es licitaran les obres de l’antic camí de les Carboneres, que enllaçaran aquesta via d’entrada amb la zona d’aigües Juntes. Per tant, la pista forestal estarà destinada al pas de serveis. “Pensem que serà molt més agradable pels visitants començar l’excursió per la zona del riu Pollós i enllaçar amb les Carboneres, que com el seu nom indica, era una zona on antigament es feia carbó, que es destinava a la indústria del ferro. Es tracta d’un camí que existeix, però que en aquests moments no és transitable ni accessible”, ha explicat Gueimonde, que ha avançat que la intenció és recuperar-lo i salvar els trams amb precipici amb la instal·lació de dues passarel·les.\nTambé hi haurà canvis en l’accés al Circuit Interpretatiu del Comapedrosa, una ruta de baixa intensitat que permet conèixer els diferents elements del parc d’una forma fàcil, amb panells explicatius de la flora, fauna i geomorfologia. Enguany s’ha eliminat una part del circuit que es feia dins les pistes de les Marrades, fent un bucle per l’interior del bosc, una ruta molt més agradable per la qual es poden observar diferents treballs de pedra seca, a més de les espècies vegetals.\nEl conseller ha explicat altres millores amb què es trobaran els visitants de l’espai protegit, com la renovació del berenador i el condicionament d’un nou aparcament amb una cinquantena de places i amb un sistema de vigilància just després del dic.\nLa patronal demana que la reforma del sistema de pensions de la CASS no sobrecarregui a les empreses


Acte de lliurament dels XXI Premis Connexió en el DMTforum - Feceminte\n20/05/2022 23/05/2022 /\nDurant la celebració del DMTforum, Feceminte va lliurar els XXI Premis Connexió que distingeix institucions, empreses i persones, que han tingut un paper destacat en les telecomunicacions i les TIC en general.\nAixí, el jurat va decidir atorgar els guardons a:\nL’Associació Manlleu Quatre, premi a la Iniciativa Institucional pel seu compromís en la transformació de l’àrea geogràfica de Manlleu en un clúster d’indústria 4.0, a partir de la iniciativa i impuls de quatre professionals del sector.\nCooperativa Pinergia, de Lles de Cerdanya, premi al Dinamisme Empresarial per la seva capacitat de posar en funcionament una idea d’empresa compromesa amb el seu entorn a partir de les inquietuds professionals de dos joves enginyers nou titulats.\nCinto Niqui, premi a l’Excel·lència Professional per la seva aposta per la divulgació de les noves tecnologies, la reflexió sobre el seu impacte a la societat i el coneixement de la història de les comunicacions, en un to divulgatiu i un llenguatge radiofònic senzill i directe.\nD’altra banda, Josep González, va rebre un reconeixement per la seva col·laboració amb Feceminte i pel seu suport al teixit empresarial, al llarg dels anys com a president de PIMEC.\nL’acte s’ha celebrat en l’Espai Can Tiana de la seu de la CNMC de Barcelona i ha comptat amb l’assistència d’un centenar d’empreses del sector, en una jornada en què van destacar els debats professionals i el networking.


L'últim defensa - Jordi Agut / Pagès Editors - Negra y Mortal\nL’últim defensa – Jordi Agut\n20 Abr L’últim defensa – Jordi Agut\nPublicado a las 07:00h en Català, Catalans, Novel-la Negra\tpor\tRicard Pascual 0 Comentarios\nAmb ‘L’últim defensa’, en Jordi Agut (Valls de Torroella, 1975), periodista esportiu i gran coneixedor del món de l’esport rei, el futbol, ens proposa un partit on els crims comesos ens traslladaran d’un pais a un altre arreu d’Europa i on la pilota haurà d’arribar al fons de la xarxa de la porteria contraria, sense que ningú en resulti malparat.\nAbril de l’any 2016, en pocs mesos s’organitzarà l’Eurocopa de França, un dels esdeveniments esportius més importants del món. En George Mitchell, un agent britànic del MI6, es traslladat a la seu central de l’INTERPOL a Lió (França), després d’haver estat involucrat en un afer a Londres amb una organització criminal dedicada a les apostes il·legals. A França, tant en George com la seva dona, busquen pau i tranquil·litat pel seu fill, qui encara pateix les seqüeles del segrest del qual en va ser protagonista. Però el destí és capritxós, i en George haurà de fer front als records de vells fantasmes del passat i jugar el partit de la seva vida.\nL’aparició d’un rodamón mort a Zagreb (Croàcia), al costat de l’estadi Maksimir, amb un ganivet clavat al pit, i amb una fotografia a la butxaca dels pantalons d’en Johan Cruyff en un partit entre les seleccions nacionals de Txecoslovàquia i Holanda de l’Eurocopa del 76, serà l’inici d’una sèrie d’assassinats i morts a diferents estadis europeus, tots ells amb un nexe en comú: el campionat europeu de seleccions nacionals de futbol.\nEn George i tot el seu equip de l’INTERPOL, hauran de demostrar les seves qualitats com a «cracks» de la policia i esbrinar la relació entre les diferents pistes que els assassins els deixen als escenaris dels crims. Un correu electrònic els donarà l’avís abans d’una nova mort. Onze atemptats en total, onze morts si no aconsegueixen evitar-ho. Onze és el nombre de jugadors que composen la formació inicial d’un equip de futbol.\n“El porter inicia el contraatac, xuta la pilota cap al mig del camp, el mig centre de l’equip la rep amb el pit, la baixa al peu, regateja al contrari, la passa a l’extrem dret, aquest encara al seu defensor, sotana i passada en profunditat al seu lateral que puja com un coet per la banda i centra la pilota al punt de penal, on el davanter l’engalta i …GOOOL…NO!, un jugador de l’equip contrari l’ha tret just de la línia de gol…és l’últim defensa!”.\n‘L’últim defensa’ està estructurat en diferents capítols que simulen la celebració d’un partit de futbol, amb pròrroga i penals inclosos, per tant, es tracta d’una eliminatòria a vida o mort. En Jordi utilitza una narrativa esportiva molt senzilla i lleugera que aconsegueix una lectura àgil i fàcil, especialment per aquells que són verges en termes futbolístics. L’autor entrellaça de forma magistral la trama principal amb trames secundàries relacionades amb l’amor, recels i ambicions professionals, incloent alguna pinzellada d’humor negre anglés, protagonitzades per en Joshua, un autèntic malalt del futbol que ajudarà a en George amb els seus coneixements futbolístics.\nEn Jordi Agut, gran coneixedor també del «clavegueram« del futbol i de tot el que l’envolta, ens farà cinc cèntims de la gran quantitat de diners, interessos ocults i organitzacions de tot tipus que s’aprofiten de l’esport amb més seguidors a Europa. Una aposta molt arriscada, lluny dels cànons habituals de la novel·la negra i, que al meu modest parer, és molt encertada, original i digne d’admirar.\nQuan em vaig assabentar de la publicació d’aquesta novel·la que tractava de crims relacionats amb partits de futbol, no m’ho vaig pensar dues vegades i vaig fer mans i mànigues per aconseguir-la.\nSerà en George Mitchell capaç de guanyar el partit més important de la seva vida? Aconseguirà alçar el trofeu de campió o s’haurà de conformar amb la medalla d’argent, una recompensa que cap jugador llueix amb orgull després d’una final?\nPassi el que passi, l’important no és guanyar, sinó participar.\nTítol: L’últim defensa\nAutor: Jordi Agut\nJordi Agut, Pagès editors


El dia de sortida puc restar al càmping un cop desallotjada la parcel·la o l'allotjament? - tres estrellas campings El dia de sortida puc restar al càmping un cop desallotjada la parcel·la o l'allotjament? - tres estrellas campings\nEl dia de sortida puc restar al càmping un cop desallotjada la parcel·la o l’allotjament?\nSí, després de desocupar allotjament / parcel·la i d’aparcar el seu vehicle fora de les instal·lacions del càmping, pot seguir gaudint dels nostres serveis. Haurà d’abandonar les instal·lacions abans de les 20,00h.


Chacón carrega contra ERC i JxCat assegurant que uns "no saben governar" i els altres "no ho volen fer" La República\nChacón carrega contra ERC i JxCat assegurant que uns “no saben governar” i els altres “no ho volen fer”\nACN Vilafranca del Penedès.-La candidata del PDeCat, Àngels Chacón, ha carregat aquest dissabte contra ERC i JxCat, apuntant que uns “no saben governar” i els altres “no ho volen fer”. […]\nACN Vilafranca del Penedès.-La candidata del PDeCat, Àngels Chacón, ha carregat aquest dissabte contra ERC i JxCat, apuntant que uns “no saben governar” i els altres “no ho volen fer”. En una visita a Vilafranca del Penedès, Chacón ha acusat el Govern de deixar els negocis “desatesos i desprotegits” enmig de la pandèmia de la covid-19. “Catalunya ha de tornar a ser exemple de gestió i bon govern” ha demanat. La candidata també ha qüestionat la credibilitat de les darreres enquestes electorals del 14-F. “Com és possible que amb la mateixa intenció directa de vot que l’extrema dreta, a aquesta se li atorguin entre 4-6 diputats i tan sols 1 al PDeCat?” s’ha preguntat.\nLa candidata del PDeCat s’ha desplaçat a Vilafranca del Penedès en motiu de la Fira del Gall acompanyada de l’alcalde i candidat, Pere Regull, el president del Consell Comarcal de l’Alt Penedès, Xavier Lluch i el diputat provincial i alcalde de Subirats, Pere Pons.En el marc d’aquesta visita ha apuntat que “aixecar la persiana d’un negoci” en l’escenari actual “no és senzill”, però encara “és més difícil” quan la Generalitat no hi posa de la seva part. En aquest sentit, Chacón ha celebrat l’aprovació de la llei de facilitació de l’activitat econòmica, recordant que es va “dissenyar” en la seva etapa com a consellera d’Empresa al Govern. “Estava pensada precisament per àrees com el Penedès, amb indústries vitivinícoles punteres” ha subratllat.


Polítics amb nom i cognomsPágina abierta\nAleshores, perquè ens els creiem tan poc? La desconfiança en la classe política, terme que encara no sé ben bé què vol dir, va en augment i com aquell que treu pilotes fora ens inventem un altre terme: la desafecció. D’aquesta forma la classe política es desentén de la responsabilitat de la pèrdua de confiança i gira el cap mirant cap a un altre costat, mentre la ciutadania enfoca totes les mirades en els polítics i s’amaga en el tòpic “tots són iguals” per justificar la falta d’interès, però… iguals a qui?\nActuacions molt sonades de corrupció o canvis de “jaqueta’ molt qüestionats -en política anomenat transfuguisme– confonen als ciutadans i les ciutadanes alhora de confiar en les persones que ens representen. Tot i que alguns d’aquests casos han estat molt alarmants, els símptomes que més desconfiança generen en la ciutadania són les decisions polítiques allunyades del sentir general i les falses promeses. En altres paraules, quan ens sentim estafats pels nostres representants.\nA mida que avanço en l’escrit, em sorgeix un conflicte de personalitats: el meu “jo’ polític en front del meu “jo’ ciutadà; no dubto, primer la persona i després el polític.\nPolíticament correcte o políticament incorrecte, més terminologia d’aquesta ciència que és la política, on dos més dos no sempre són quatre i on “la prueba del algodón” no sempre passaria l’examen. A veure!, no exercim la representació dels nostres electors? Si les decisions que prenem els polítics es corresponen a la confiança que heu dipositat en nosaltres, com podem estar tan distants uns dels altres? Aquesta falta de “feeling‘ ens condueix a una desconfiança crònica en el sistema polític i ens aboca cap a una democràcia en crosses, on aproximadament el cinquanta per cent de la ciutadania desconnecta a l’hora de participar en les decisions que ens afecten.


Cadí la Seu i Avenida ajornen el seu partit per prudència - Regió7 :: El Diari de la Catalunya Central\nCadí la Seu i Avenida ajornen el seu partit per prudència\nTres casos de covid al l'últim rival urgellenc, el València, fan prendre la decisió conjunta abans de jugar a Europa\nredacció. la seu d'urgell 14.01.2021 | 00:09\nCadí la Seu i Avenida ajornen el seu partit per prudència Regió7\nEl partit que havien de disputar ahir a la tarda el Cadí la Seu i el Perfumerías Avenida, el líder de la Lliga Femenina, corresponent a aquesta competició, va ser ajornat hores abans de començar per acord entre totes dues entitats i el suport de la Federació Espanyola de Bàsquet. La iniciativa va venir determinada per l'aparició de tres casos de covid en el València Basket, el rival de les urgellenques en el partit que van disputar totes dues formacions dissabte a la Font de Sant Lluís.\nAquesta decisió arriba just abans que tots dos equips afrontin les respectives bombolles europees. El Cadí la Seu ha de viatjar diumenge fins a Romania, on té partits de l'Eurocup contra l'ESBVA francès, el Namur belga i el Sepsi local. Per la seva banda, la formació de Salamanca actuarà en l'Eurolliga a casa contra l'Izmit turc i dos conjunts russos, el Dinamo Kursk i el Nadezhda.\nSegons explicava ahir el Cadí en la nota de premsa que va emetre, totes dues formacions havien posat per davant «la salut i el sentit comú» davant de la situació, tot i que la decisió no evitarà que les jugadores del Cadí, que són les que van tenir el contacte amb les valencianes, hagin de passar testos PCR durant les properes hores per saber si estan en condicions de viatjar a Romania i per als propers enfrontaments.\nEl Cadí La Seu rep avui el líder invicte Perfumerías Avenida.\nEl Perfumerías i el Girona fan els deures i disputaran la final.\nEl Perfumerías Avenida i l'Araski guanyen els partits de quarts i es veuran les cares.\nS´eleven a 16 els morts a la residència de Solsona


Detecten un rusc de vespa asiàtica al barri de Poblenou de la Salut - Diari de Sabadell\nDetecten un rusc de vespa asiàtica al barri de Poblenou de la Salut\nUn grup de veïns va detectar ahir un rusc de vespa velutina (asiàtica) al carrer de Begoña, 28, al barri del Poblenou. L’Ajuntament, però, poques hores més tard va encarregar un tractament insecticida per eliminar el vesper.\nEs tracta d’un tractament que es realitza mitjançant polvorització del producte a la zona. Segons un correu electrònic que l’Ajuntament va fer arribar als veïns, la Policia Municipal va col·laborar en l’actuació. “La resposta ha estat immediata“, celebra Rubén Navarro, president de l’associació de veïns de Sabadell. Segons ell, els veïns van ser els que van detectar aquesta espècie de vespa a una jardinera i van alertar l’administració local, que va actuar el mateix dia a les 21 h.\n“Temem que no sigui l’únic niu i que n’hi hagi altres al barri”, exposa l’Andrea, una veïna del mateix carrer. De fet, la vespa asiàtica és mal coneguda com la vespa assassina. Segons Javier L., expert en plagues, “es tracta d’una de les més grans del món”, amb una longitud de fins a 50 mil·límetres (les convencionals tenen una longitud de 15 mil·límetres) i un agulló de 6 mil·límetres.\nUna vespa asiàtica sobrevolant el terreny que s’ha fumigat / VICTÒRIA ROVIRA\nTemes:barris, plaga, Poblenou, Sabadell, vespa asiàtica


Kutools per Word 7.90: optimitza les funcions\nKutools per Word 7.90: notes de la versió\nData de publicació: May 04, 2015\nKutools per Word 7.60: notes de la versió\nData de publicació: Juny 27, 2014\nKutools per Word 7.50: optimitza les funcions\nLes eines de col · lecció de complements de Microsoft Word: Kutools per Word 7.50, estan disponibles ara. Tots els usuaris registrats poden actualitzar-se a la versió més recent, vagi a descarregar i instal·lar el programari aquí.\nAfegiu més opcions d'idioma\nPer obtenir més informació sobre com traduir el programari al seu propi idioma i obtenir una llicència gratuïta del programari, visiteu aquí.\nOptimitzeu i combineu el panell de text automàtic, el panell d'adreces i el panell de subtítols en un sol panell\nEn fer-ho, us estalviarà molt espai de treball quan necessiteu treballar amb AutoText, Bookmark and Caption alhora. Al text automàtic, hi ha símbols i caselles incorporades. També podeu afegir altres símbols, caselles de selecció o utilitzar paraules / frases amb freqüència al text automàtic. Per obtenir més informació sobre com afegir paraules amb més freqüència a text automàtic, visiteu aquí.\nOptimitza el convertidor de formats de documents\nInclou subdirectoris: Convertiu els fitxers a la carpeta d'origen, inclosos els fitxers de les subcarpetes.\nCamí de destinació igual que font: Desa els fitxers de resultats a la carpeta d'origen.\nReemplaça si hi ha un fitxer: Substituïu els fitxers que tenen els mateixos noms amb els fitxers de resultats.\nSuprimiu el fitxer d'origen després de convertir-lo: Treure els fitxers d'origen després de l'operació.\nOptimitzar el document dividit\nA Kutools for Word 7.50, podeu dividir el document de paraula per a Heading 1, Salt de pàgina i Breu de secciói pàgina(dividint cada pàgina com un nou document de paraula).


Notícies - Ni el meu cos ni el meu espai són teus\nPublicat: el 3/jun/16\nCrec que és molt positiva la campanya que ha iniciat el col·lectiu feminista Hora Bruixa, de cara a les festes majors que tenen lloc en aquesta època de l'any a la major part dels pobles i ciutats de Catalunya. Les militants i simpatitzants d'aquest col·lectiu, que unes setmanes enrere va celebrar la I Jornada Feminista a Sant Cugat, alerten que durant els dies de celebració, en espais de lleure, hi ha un grau molt elevat de sexisme i també de violència contra les dones.\n- 'Sovint justifiquem les agressions masclistes amb l'alcohol o simplement les obviem pel fet de no tractar-se de violència física. Però, encara que no siguin tan explícites, hi ha molts tipus de violència: des de violència psicològica o ambiental, com ara envair l'espai públic o l'espai personal, fins a la violència sexual, com ara insistir o forçar algú a tenir relacions sexuals.'\n- 'Riure bromes sexistes, tolerar actituds agressives, cosificar les dones... és col·laborar amb un sistema patriarcal que atorga privilegis als homes pel fet de ser homes i sotmet les dones pel fet de ser dones.'\nHora Bruixa té raó; realment és així. Hi ha una violència banal contra les dones, una violència que passa desapercebuda de tan normal com sembla perquè respon a esquemes masclistes ancestrals, però que continua vigent i que es manifesta sota l'empara de l'alcohol i en àmbits de caràcter lúdic en què determinats comportaments semblen més 'tolerables'. Recordem, en aquest sentit, el miler de dones de Suïssa i Alemanya que la Nit de Cap d'Any, en el traspàs del 2015 al 2016, van interposar una denúncia per haver estat víctimes d'agressions sexuals o de robatoris. Encara està molt arrelada en el món la idea que la dona és un objecte de plaer, una peça de caça que l'home ha d'aconseguir per reafirmar la seva virilitat. Especialment davant d'altres homes. Això darrer és vital per mantenir el prestigi de mascle alfa entre els amics. És encara més vital que vantar-se de tenir-la molt grossa o molt llarga.\nEl cartell dissenyat per Hora Bruixa, que es fonamenta en un protocol contra les agressions en les festes majors, és en si mateix una magnífica eina d'autodefensa. Destaca en lletres ben grans el lema 'NO és NO!', en clara referència al tòpic masclista segons el qual 'quan una dona diu no, està dient que sí', i remarca: 'mirades, paraules, gestos, també poder ser violència; ni el meu cos, ni el meu espai són teus'.


ARAMULTIMÈDIA - Satisfacció en La Salle d'Alcoi després que la justícia els torne l'aula suprimida de Batxillerat\nARAMULTIMÈDIA, dilluns 4 de juny de 2018\nRubén Lledó - 04/06/2018\nEl TSJCV dona la raó al Col·legi La Salle d'Alcoi i el centre recuperarà l'aula de Batxillerat que Conselleria no va renovar. La sentència accepta així el recurs contenciós administratiu presentat per La Salle i l'AMPA del centre. El centre educatiu alcoià ha rebut la notícia amb molta satisfacció, tot i que encara queda per esclarir si aquesta aula entrarà en el procés de matriculació que hi ha ara mateix en marxa, o si ja seria per al curs 2019-2020. I és que la sentència no és ferma i la conselleria d'educació té 30 dies per a recórrer. Aramultimèdia està pendent de noves informacions. En el text de la sentència el tribunal estima que en el cas de La Salle "ni existeix motivació i molt menys està degudament justificada com exigeix el nostre Alt Tribunal la decisió", i considera que "s'ha limitat a emplenar uns impresos, i el Tribunal no té forma de controlar com s'han distribuït les unitats, criteris seguits que poden ser verificats, com s'ubicarien hipotèticament en la zona els alumnes l'aula dels quals es suprimeix (sense perjudici de l'elecció dels pares)". En línies generals la sentència és similar a les que vam conéixer fa pocs dies a favor d'altres 8 centres valencians, i on la justícia reconeix que Conselleria "no està obligada a concertar", però que si opta pels concerts, ha de sotmetre's a la normativa estatal. Així, considera que Educació no pot "extingir-los unilateralment", i obliga a Conselleria a renovar els concerts si els centres educatius compleixen els requisits exigits. Amb la de La Salle s'han acceptat també els recursos d'altres 7 centres educatius valencians. La sentència també condemna a l'administració valenciana a pagar les costes del procés, fins a un màxim de 2.500 euros.


Trànsit preveu activar abans d'acabar l'any els dispositius de la xarxa de control de la C-55 - Regió7 :: El Diari de la Catalunya Central\nTrànsit preveu activar abans d'acabar l'any els dispositius de la xarxa de control de la C-55\nLa connexió de comptadors que quedava pendent està resolta, però encara s'ha de recepcionar l'obra per posar en marxa els panells electrònics\ndavid bricollé 05.10.2019 | 23:38\nUn dels panells instal·lats al tram sud de la C-55 arxiu/Oscar bayona\nUn dels panells instal·lats al tram sud de la C-55\nEl Servei Català de Trànsit confia poder posar finalment en funcionament aquest any la xarxa de panells electrònics i dispositius de control i alerta que el departament de Territori i Sostenibilitat ha instal·lat al tram sud de la C-55, i que ja acumula més d'un any de retard respecte de les previsions inicials.\nA final de l'any passat, el Servei Català de Trànsit –que és qui controlarà la xarxa– explicava a aquest diari –vegeu edició del 20 de desembre– que l'únic que restava pendent per posar tot el sistema en funcionament era donar d'alta els comptadors d'un parell de pantalles.\nLes mateixes fonts afegien que la previsió era que es poguessin activar les setmanes posteriors –a principi d'aquest any. Però nou mesos després els panells segueixen apagats. Ara, les mateixes fonts han assegurat que tots els comptadors elèctrics ja estan operatius i que, per tant, ja es disposa de comunicació amb tots els panells.\nPerò que, per contra, encara resta pendent la recepció de l'obra, que es preveu que sigui al llarg del mes d'octubre. Un tràmit que ha de resoldre el departament de Territori i Sostenibilitat, que és el que va encarregar el projecte.\nMalgrat que tot el projecte està executat des de fa mesos, ja que hi ha tots els dispositius instal·lats –els cartells, però també càmeres i sensors– i la xarxa elèctrica que ho ha d'alimentar està estesa, els panells continuen apagats i tan sols esporàdicament s'hi han emès missatges, però no se n'ha fet una posada en marxa formal i constant.\nMesos enrere, per exemple, es van activar amb un missatge que anunciava que estava en període de proves. Un dels panells, el que hi ha situat a la C-16 entre Sallent i Sant Fruitós en direcció a Manresa, recorda de forma més o menys permanent els descomptes de l'autopista, tot i que fins i tot manté el missatge en diumenges i festius, quan aquestes bonificacions no són vàlides.\nAquest estiu han funcionat puntualment en episodis d'onada de calor els panells que hi ha instal·lats pròpiament al tram sud de la C-55 emetent l'avís de risc d'incendi, i també més recentment davant les alertes de pluges intenses. Després, però, han seguit inactius.\nEn concret, aquesta xarxa inclou 8 pantalles electròniques de senyal variable –verticals, i amb una capacitat informativa més limitada– i 16 de missatge variable –horitzontals, per enviar informacions més completes.\nUna part dels equips aniran connectats al Centre de Control de Vic, els que estan relacionats amb la gestió de la infraestructura, com són les estacions meteorològiques, els sensors i alguns panells, mentre que l'altra part de la xarxa, la que té a veure amb la gestió del trànsit, estarà connectada al Centre d'Informació Viària de Catalunya.


El PP demana la dimissió del gerent de l'EMT per estar treballant mentre es produïa la major part del frau - Diari La Veu\nEscriba el número 227695\n23 octubre 2019 14:03h\nEl PP ha demanat la convocatòria de la Junta General d'Accionistes per a demanar la destitució del president de l'EMT, Giuseppe Grezzi. / PP\nVALÈNCIA. L'oposició continua fent passar per l'adreçador el govern municipal pel frau de quatre milions d'euros a l'Empresa Municipal de Transports (EMT) de València. La portaveu del PP a l'Ajuntament de València, María José Català, ha demanat, de nou, la dimissió del gerent de l'EMT, Josep Enric García Alemany. En aquest cas, perquè la declaració jurada de la treballadora acomiadada mostra que el directiu de l'empresa ja s'havia incorporat de les vacances i estava treballant quan es va produir l'estafa de 3,3 milions d'euros, d'un total dels 4 que es van defraudar a l'empresa.\nLa primera de les transferències de la cap d'administració, Celia Zafra –acomiadada quan es va descobrir el frau–, es va produir el passat 3 de setembre. En aquell moment, el gerent estava de vacances. Ara bé, segons el testimoni de la treballadora, García Alemany es va incorporar a les seues responsabilitats el passat 9 de setembre, però no va ser informat de les transferències que estaven produint-se al si de l'entitat i que, a partir d'aquesta data, van provocar la fugida de 3,3 milions d'euros, més del 80% de la quantitat estafada.\nEl PP, a més, ha demanat la convocatòria de la Junta General d'Accionistes per a demanar la destitució del president de l'EMT, Giuseppe Grezzi, i també, perquè es relleve el secretari assessor extern del consell d'administració per un secretari municipal habilitat nacional. A més, des del grup popular denuncien que, malgrat fets que es van produir, es decidira ratificar el gerent el passat 7 d'octubre i s'apujara el sou fins als 75.000 euros.\nQui tampoc va ser conscient del frau que estava produint-se va ser la cap de gestió, Maria Rayón. La treballadora estava en còpia dels correus electrònics que va enviar CaixaBank –l'entitat bancària des de la qual es van realitzar les transferències– a Celia Zafra el passat 17 de setembre en què advertia que faltaven documents per a poder efectuar la transacció.\nLa treballadora estava de baixa mentre es produïa el frau, però va mantenir la signatura electrònica –com ja va admetre el president de l'EMT, Giuseppe Grezzi– i, per tant, podia autoritzar transferències. Ara bé, segons va explicar el també regidor de Mobilitat, Rayón no va llegir els correus electrònics que li arribaven i aleshores no es va assabentar de les irregularitats que s'estaven cometent en l'empresa.\nAra, la portaveu del PP i els regidors i consellers de l'EMT Marta Torrado i Carlos Mundina han presentat una denúncia davant la Inspecció Provincial de Treball per a apuntar directament a la situació laboral d'aquesta treballadora. De fet, en el ple municipal del passat 17 d'octubre, el regidor no va aclarir en qui estaven delegades les funcions de la cap de gestió. Només va fer referència que les transferia "al seu equip".\nEscriba el número 140160


Capítol 1: L’institut Vilalonjana - YouMeKids\nHomeArremanga'tCapítol 1: L’institut Vilalonjana\n01/05/2016 Rafel Servent Vastenavond Arremanga't, Espai creatiu, Fantasmes a l'institut 2\nLes aventures d’en Jordi, un nen de 13 anys molt espavilat, explicades per entregues. Una proposta d’en Rafel per al nostre Espai Creatiu.\n-Què dius! No pot ser! Aquesta és la tercera vegada que et passa! –em va dir la meva mare molt enfadada.\n-Mare, es feia tard i bé, com ja saps,…\n-No vull més excuses! Ara, aniràs a l’institut a buscar els deures!\nEm vaig ficar la jaqueta enfadat, i vaig sortir de casa camí de l’escola. Suposava que les dones de la neteja estaven encara netejant, i que l’institut encara seria obert. Les llums del carrer parpellejaven i la nit ja queia al meu barri. Se sentia el soroll de les meves sabates al caminar i els mussols en esgaripar.\nUna mica lluny, es distingia un edifici que il·luminava el carrer, i jo, en comptes de caminar cap a aquella direcció, em vaig dirigir a la dreta, escollint doncs, el carrer més terrorífic de la ciutat. I allà estava, l’edifici que havia anat a buscar. Era un institut petit, amb un pati petit i unes aules petites. Tot era petit excepte les finestres. Les finestres eren finestrals translúcids, una mica envellits per el temps als qui els hi faria falta una bona neteja. Ja estava, ja havia arribat a la meva destinació: aquell era l’institut Vilalonjana.\nContínua llegint el capítol 2.\nDibuixos Fantasmes a l’Institut – YouMeKids\nCapítol 2: No pot ser veritat – YouMeKids


▷Bird farà el bikesharing a Tarragona — BarcelonaenBici.cat\n11 de juliol de 2021 26 de juny de 2021 per oriori\nL’empresa Bird de patinets compartits començarà a desplegar bicicletes elèctriques compartides a les ciutats on opera. A Catalunya només hi té presència a Tarragona.\nEncara no hi ha data ni acord amb l’Ajuntament però Bird Bikesharing està decidida a portar la bicicleta compartida a Tarragona. En aquesta ciutat encara no hi ha cap operador de bikesharing ni l’ajuntament ofereix cap servei.\nA Tarragona ja coneixen Bird perquè és una de les dues empreses que gestionen el servei de patinets elèctrics compartits.\nBicicleta elèctrica compartida d’última generació\nDins del món dels patinets els Bird están considerats els de més bona qualitat. Ara, l’empresa ha desenvolupat una bicicleta elèctrica que funcionarà sense bases fixes. Serà doncs, similar al sistema de Bolt a Barcelona: l’usuari haurà de deixar la bicicleta en un lloc legal i el nou usuari la localitzarà a través de l’aplicació.\nL’empresa s’encarregarà amb la seva flota de furgonetes de recarregar les bateries de les bicicletes allà on siguin,\nTècnicament, la bicicleta que ha presentat Bird és de les més avançades: té quasi 100km d’autonomia elèctrica, una assistència al pedaleig del 20%, rodes de 26″, llums i cistella per portar objectes.\nTarragona no té carrils bici\nA Tarragona l’ús de la bicicleta és minoritari. L’Ajuntament amb prou feines acaba d’adjudicar les obres del primer carril bici de la ciutat. Aquest carril bici estarà llest l’estiu de 2021 i unirà el barri de Sant Pere i Sant Pau amb la plaça Imperial Tarraco.\nA partir del 16 de juny ja es podrà fer servir el servei de bici elèctrica compartida de l'empresa líder Llegeix-ne més\nCategories Notícies, Notícies del món Etiquetes bikesharing Navegació per les entrades\nNo hi haurà carril bici al Carrer Aribau\n[Video] Això fan els ciclistes a Mèxic amb els cotxes aparcats al carril bici